Lav et referat af nedenstående tekst:

Tekst:
Som navnet Naturmødet indikerer, så er der fyldt med natur i disse dage i Hirtshals. Der er mere end 500 debatter og aktiviteter, og så er der mere end 70 forskellige stande, som de besøgende kan cirkulere rundt til. Med til mødet er både borgere, organisationer og politikere, og dagene bruges på at tale om naturen. Der udveksles holdninger, viden og interesser, og det gøres der gennem årets tema. I år er det overordnede tema "Bro eller barriere?". Der skal debatteres mellem eksempelvis økologer og konventionelle, vinterbadere og mountainbikere og børn og politikere. For de små er det især standen med udskårne dyr, der hitter, mens spiselige melorme og græshoppere tiltrækker både små og store munde. TV2 Nord har været rundt for at besøge mange af Naturmødets stande. Det kan du se øverst i artiklen. Arrangørerne håber, at der i alt vil komme mere end 30.000 besøgende.

Referat:
Naturmødet i Hirtshals løber af stablen disse dage, og TV2 Nord har været på rundtur hos mange af de 70 stande.